বায়াতকারী মেঠো ধনেশ
বায়াতকারী মেঠো ধনেশ বা উত্তুরে মেঠো ধনেশ (Bucorvus abyssinicus) মেঠো ধনেশের মধ্যে একটি প্রজাতি। এরা মূলত আফ্রিকান পাখি। বিষুবরেখা থেকে উত্তরে পাওয়া যায়। এরা সাধারণত দিবাচর এবং দলবদ্ধভাবে থাকে। এদের বিচরণক্ষেত্র প্রায় ২ থেকে ১০০ বর্গ মাইল পর্যন্ত বিস্তৃত থাকে। এই প্রজাতির ধনেশ ৩০ থেকে ৪০ বছর পর্যন্ত বাঁচতে পারে। এরা প্রধানত মাটিতে নেমে খাদ্য গ্রহণ করে। সরীসৃপ, ব্যাঙ, শামুক, কীট এবং শশকের আকার অবধি সীমাবদ্ধ স্তন্যপায়ী এদের প্রধান খাদ্য। এছাড়াও এরা ফল-মূল, ডুমুর ইত্যাদি খেতেও পছন্দ করে।